Benestar Animal promou l'adopció responsable per a aquest Nadal
16 de desembre de 2020

La regidoria de Benestar Animal ha llançat una nova campanya de conscienciació davant la imminent temporada de compres de Nadal. En aquest sentit, i a proposta de la Taula Sectorial, el que promou és l'adopció i no la compra de mascotes però situant el focus en l'acolliment responsable i compromés d'aquestes.

I és que la meitat dels gossos que es regalen per Nadal són després abandonats, segons la Reial Societat Canina d'Espanya (RSCE). Però a més, en aquest any de pandèmia s'ha incrementat la demanda d'animals, que va acabar derivant en un augment dels abandons del 25% en acabar el confinament al maig, segons dades de l'entitat.

L'edil de l'àrea, Cristina Díaz, tem una alta demanda d'animals en aquestes festes en ampliar el temps que passem a casa i per això, ha insistit, que cal pensar molt bé abans d'adoptar. "Hem de ser conscients més que mai que aquesta decisió suposa un compromís a llarg termini i un canvi de la nostra forma de vida. Un gos o un gat no són joguets", ha conclòs.